Valehtelevat viettelijät (5. tuotantokausi)
Juoni > Jaksot

| # | Σ # | Nimi | Ohjaus | Käsikirjoitus | Alkup>  esityspäivä | Suomen esityspäivä | Katsojat (milj> ) |
| --- | --- | --- | --- | --- | --- | --- | --- |
| 96 | 1 | Pako New Yorkista (EscApe from New York) | Norman Buckley | I. Marlene King | 10. kesäkuuta 2014 | 19. joulukuuta 2015 | 2,72 |
Vakavasti haavoittuneen Ezran henki on yhä vaarassa, ja tytöt yrittävät suojella häntä harhautuksen turvin. Pitkin New Yorkia karkulaiset kokevat erilaisia seikkailuja, joista yksi päättyy kohtalokkaasti. Melissa kamppailee salaisuutensa kanssa. Mona kokoaa joukkonsa Alisonia vastaan, ja yksi epäillyistä pakenee ulkomaille. 
| 97 | 2 | Levoton tyttö (Whirly Girlie) | Joanna Kerns | Oliver Goldstick | 17. kesäkuuta 2014 | 26. joulukuuta 2015 | 2,16 |
Tytöt palaavat Rosewoodiin salaisuuksineen ja vievät vastahakoisen Alisonin poliisiasemalle. He eivät kuitenkaan osaa arvata, millaista tarinaa Alison alkaa poliiseille syöttää ja nyt heidän on valehdeltava taas. Shanan kohtalo ahdistaa Ariaa, ja kaikki yrittävät sopeutua Alin paluuseen. Toby palaa Lontoosta uutisten kera. Hastingsien pihalta tehdään kauhea löytö. 
| 98 | 3 | Jälkimainingeissa (Surfing the Aftershocks) | Chad Lowe | Joseph Dougherty | 24. kesäkuuta 2014 | 26. joulukuuta 2015 | 2,28 |
Jessica DiLaurentisin lähettämä sähköposti herättää kysymyksiä, ja epäilyt Jasonista äitinsä murhaajana osoittautuvat vääriksi. Alison pysyttelee kotona muiden palatessa kouluun, ja Aria kuulee Ezran päässeen sairaalasta. Jason varoittaa Spenceriä heidän isästään, ja Paige yrittää päästä takaisin Emilyn suosioon. Emily puolestaan tutustuu koulun uuteen tyttöön, Sydneyyn. 
| 99 | 4 | Irti vallan kahvasta (Thrown from the Ride) | Janice Cooke | Maya Goldsmith | 1. heinäkuuta 2014 | 2. tammikuuta 2016 | 2,13 |
Alison yrittää ottaa takaisin asemansa joukon johtajana, mutta toiset eivät enää seuraakaan häntä yhtä sokeasti kuin ennen. Monan kouluarmeija valmistautuu Alin paluuseen. Ali saa vihiä asiasta mutta päättää ottaa riskin. Rouva DiLaurentisin kuolemasta paljastuu uusia yksityiskohtia, samoin Spencerin vanhempien edesottamuksista. 
| 100 | 5 | Sata salamaa (Miss Me x 100) | Norman Buckley | I. Marlene King | 8. heinäkuuta 2014 | 2. tammikuuta 2016 | 2,25 |
Sarjan sadannessa jaksossa Alisonin on aika palata kouluun, mutta kukaan muu kuin Monan luuseriarmeija ei tunne olevansa siihen valmis. Ali pyytää anteeksi kiusatuiltaan, mutta Mona ei usko vihollisensa vilpittömyyteen. Emily ja Alison lähentyvät uudestaan, samoin Aria ja Ezra. Jenna palaa yllättäen kaupunkiin ja huhu Shanan kohtalosta leviää. Myös Caleb tekee yllätyspaluun, kun taas Spencerin äiti tahtoisi häipyä Rosewoodista. Alisonin haudassa makaavan tytön henkilöllisyys paljastuu. 
| 101 | 6 | Juokse, Ali, juokse (Run, Ali, Run) | Norman Buckley | Jonell Lennon | 15. heinäkuuta 2014 | 9. tammikuuta 2016 | 2,13 |
A on palannut entistä pahempana, ja Rosewood on pelokkaampana kuin koskaan. Tytöt joutuvat toteamaan, ettei Shana ollutkaan A. Ezra panee kaiken tarmonsa Bethany Youngin taustan tutkimiseen auttaakseen tyttöjä. Kaikki tiet vievät jälleen kerran Radleyn parantolaan. Alison joutuu A:n murhayrityksen kohteeksi. 
| 102 | 7 | Vaikenemisen vaikeus (The Silence of E. Lamb) | Joshua Butler | Bryan M. Holdman | 22. heinäkuuta 2014 | 9. tammikuuta 2016 | 2,06 |
Arian vapaaehtoispesti Radleyssä tuottaa tuloksia uusien johtolankojen muodossa. Emily on huolissaan Paigesta, joka ei ole tullut kouluun rottaepisodin jälkeen. Spencer lainaa Ezran vakoiluvälineitä vahtiakseen Melissaa. Emilyn äiti kutsuu tytöt illalliselle, ja Hanna osoittaa mieltään ruokapöydässä. Hannan lörpöttely lisää kierroksia A:n rattaisiin. 
| 103 | 8 | Kultakurkku (Scream for Me) | Bethany Rooney | Oliver Goldstick & Maya Goldsmith | 29. heinäkuuta 2014 | 16. tammikuuta 2016 | 1,80 |
Alison muuttaa Hannan luo, ajaen tätä yhä pidemmälle synkällä tiellä. Emily ja Spencer menevät tallille selvittämään Bethanyn ja rouva DiLaurentisin mahdollista yhteyttä ja joutuvat pahaan pulaan. Hannan on pakko kertoa Arialle ikävä asia, johon Aria reagoi yllättävällä tavalla. Marinien taloon ilmestyy tunkeilija veitsen kanssa kesken illallissuunnitelmien. 
| 104 | 9 | Sotapolulla (March of Crimes) | Chad Lowe | Oliver Goldstick & Maya Goldsmith | 5. elokuuta 2014 | 16. tammikuuta 2016 | 2,05 |
Zackin todellinen luonne paljastuu Arian äidille, joka peruu kihlajaiset. Noelin rooli Alisonin jutussa käy selväksi, kun Spencer löytää hänet hiiviskelemästä mökillään. Sydney jää kiinni valheesta ja suututtaa Emilyn toden teolla. Poliisille ilmoittautuu henkilö, joka tunnustaa Alisonin sieppauksen. 
| 105 | 10 | Synkkä salaisuus (A Dark Ali) | Arlene Sanford | Lijah J. Barasz | 12. elokuuta 2014 | 23. tammikuuta 2016 | 2,05 |
Paineet kovenevat, kun kaikki tahtovat kuulla, miten Alison vastaa Cyrusin tunnustukseen. Tytöt saavat lopulta tarpeekseen Alin valheista ja kääntävät hänelle selkänsä. Spencer hermostuu huomatessaan ääninauhan kadonneen hänen kotoaan. Melissa vihjaa tietävänsä totuuden ja kehottaa Spenceriä lähtemään kanssaan Rosewoodista. 
| 106 | 11 | Vastaantuloja (No One Here Can Love or Understand Me) | Larry Reibman | Joseph Dougherty | 19. elokuuta 2014 | 23. tammikuuta 2016 | 1,80 |
Bethanyn traaginen kohtalo selviää, kun Melissa häipyy yllättäen ja jättää Spencerille jäähyväiset videon välityksellä. Calebin alkoholinkäyttö huolestuttaa Hannaa, joka saa tämän lopulta avautumaan Tobyn ja Spencerin avulla. Ezra auttaa saamaan lisätietoja Cyrus Petrillosta, minkä lisäksi Alison punoo uusia juonia poliisin pään menoksi. 
| 107 | 12 | Hautaan asti (Taking This One to the Grave) | Ron Lagomarsino | I. Marlene King | 26. elokuuta 2014 | 30. tammikuuta 2016 | 2,29 |
Alison suostuu valheenpaljastuskokeeseen poliisiasemalla. Tytöt yrittävät Monan kanssa selvittää, minkälaisen tarinan hän aikoo sepittää tällä kertaa. Alisonin takia Spencer joutuu tulilinjalle Bethanyn murhatutkinnassa. Toby valmistuu poliisikoulusta ja joutuu onnettomuuteen. Paige taas vakoilee Alisonia peläten tämän kokoavan omia joukkojaan. Mona paljastaa totuuden Alista, minkä seurauksena koetaan kipeä menetys. 
| 108 | 13 | Menneisyyden haamut (How the ’A’ Stole Christmas) | I. Marlene King | I. Marlene King & Kyle Bown | 9. joulukuuta 2014 | 30. tammikuuta 2016 | 2,09 |
Tytöt parantelevat yhä haavojaan joulun alla, kuukauden kuluttua tragediasta. Hanna saa Monalta postuumin viestin, joka johdattaa hänet ja Spencerin etsimään uhkarohkeasti johtolankoja Alisonin kotoa. Pahaenteiset unet riivaavat Alia, joka punoo lisää juonia järjestämissään joulutansseissa. A ei jätä tyttöjä rauhaan edes joulupäivällisen ajaksi. 
| 109 | 14 | Iloton ilotulitus (Through a Glass, Darkly) | Chad Lowe | Joseph Dougherty & Lijah J. Barasz | 6. tammikuuta 2015 | 6. helmikuuta 2016 | 2,01 |
Poliisi ei ole aiemmin päässyt puusta pitkälle tutkimuksissaan, mutta nyt alkaa tapahtua ja vauhdilla. Alisonia vastaan kerääntyy todisteita ja hänet pidätetään Monan murhasta. Hanna tukee Monan äitiä surussa ja yrittää saada Monaan yhteyden henkien maailmasta rouva Grunwaldin kykyjen avulla. Emily taas tekee kaikkensa estääkseen Paigea muuttamasta San Franciscoon. Aria joutuu ikävään lähikosketukseen rakennusmuovin kanssa. 
| 110 | 15 | Luovia reseptejä (Fresh Meat) | Zetna Fuentes | Oliver Goldstick & Maya Goldsmtih | 13. tammikuuta 2015 | 6. helmikuuta 2016 | 2,02 |
Aria ottaa riskin hakiessaan epätoivoisesti yliopistoihin, ja Emily haukkaa liian ison palan ottamalla hoitaakseen Ezran kirjakaupan avajaistarjoilut. Tobyn asema Rosewoodin poliisissa voi auttaa A:n vaientamisessa, mutta Toby joutuu hankalaan välikäteen löytäessään mahdollisen murha-aseen Monan talon takaa. Pääsevätkö ystävykset yhteisymmärrykseen aseen kohtalosta? 
| 111 | 16 | Tynnyrikaupalla (Over a Barrel) | Michael Grossman | Bryan M. Holdman | 20. tammikuuta 2015 | 13. helmikuuta 2016 | 1,72 |
Spencer ja Caleb joutuvat yllättävään paikkaan ja tekevät karmean löydön Monan kadonnutta läppäriä etsiessään. Salaperäinen ”H” juoksuttaa Ariaa pitkin kaupunkia ja hän päätyy hukkareissulle yrittäessään tunnustaa Ezralle valheensa. Pastori Tedillä on suuri yllätys Hannan äidille, ja Emily saa töissä vaateneuvoja. 
| 112 | 17 | Ruutitynnyri (The Bin of Sin) | Tripp Reed | Jonell Lennon | 27. tammikuuta 2015 | 13. helmikuuta 2016 | 2,00 |
Hanna pelkää A:n yrittävän lavastaa hänet murhasta ja ryhtyy toimeen Calebin kanssa hävittääkseen epäilyttävän tynnyrin, mutta varastolla odottaa yllätys. Emily, Aria ja Spencer jäljittävät Monan läppärin vanhalle tehtaalle, jossa tytöt joutuvat kamppailemaan hengestään. Tobylla on vaikeuksia sovittaa yhteen työnsä ja ihmissuhteensa, ja Ezra punnitsee suhdettaan Ariaan uudelleen. 
| 113 | 18 | Kirjan salaisuus (Oh, What Hard Luck Stories They All Hand Me) | Joseph Dougherty | Joseph Dougherty | 3. helmikuuta 2015 | 20. helmikuuta 2016 | 1,80 |
Jonny rakentaa kahvilaan jotain, mikä kiinnostaa Spenceriä. Emily yrittää ottaa selvää Talian tunteista, samoin omistaan. Aria huolestuu Miken käytöksestä ja Hanna toimii tiukassa tilanteessa rohkeasti. Kaupunkiin tulee henkilö Monan menneisyydestä. Kirjan sisältä paljastuu jotain odottamatonta. 
| 114 | 19 | Veljen vartija (Out, Damned Spot) | Nzhingha Stewart | Lijah J. Barasz | 10. helmikuuta 2015 | 20. helmikuuta 2016 | 1,77 |
Arian veljen toiminta herättää epäilyksiä, ja Miken seuraaminen johtaa yllättävään kohtaamiseen Cyrusin kanssa. Uusi vuokralainen houkuttelee Spencerin luoviin harrastuksiin, ja Spencer saa kaipaamaansa irrottelua. Hannan yliopistoon pääsy joutuu vaakalaudalle vanhempien rahapulan vuoksi. Emily yllättyy saadessaan selville Talian olevan naimisissa. 
| 115 | 20 | Kauneus on toissijaista (Pretty Isn’t the Point) | Melanie Mayron | Oliver Goldstick & Francesca Rollins | 17. helmikuuta 2015 | 27. helmikuuta 2016 | 2,05 |
Veriputket aiheuttavat päänvaivaa tytöille. Kun totuus veren omistajasta selviää, kaikki mullistuu. Spencer ja Jonny vierailevat taidegalleriassa sulkemisajan jälkeen, ja Emily tapaa Talian aviomiehen. Hanna tekee kaikkensa saadakseen kauneuskilpailun rahapalkinnon. 
| 116 | 21 | Pirullista pelottelua (Bloody Hell) | Arlene Sanford | Maya Goldsmith | 24. helmikuuta 2015 | 27. helmikuuta 2016 | 1,58 |
Spencer lähetetään Lontooseen yliopistohaastatteluun, jossa odottaa verinen yllätys. Aria ja Hanna etsivät Cyrusin käsiinsä ja pääsevät askeleen lähemmäksi A:ta. Alison saa yllättäviä viestejä vankilaan. 
| 117 | 22 | Kas siinä pulma (To Plea or Not to Plea) | Arthur Anderson | Jonell Lennon | 3. maaliskuuta 2015 | 5. maaliskuuta 2016 | 1,49 |
Alille tarjoutuu mahdollisuus välttyä elinkautiselta vankeustuomiolta. Hintana olisi kuitenkin yhden ystävän vapaus. Monan asianajaja tuntuu liittyvän tämän suunnitelmiin ja salaa selvästi jotakin. Spencer pitää hauskaa Englannissa, ja Melissankin kanssa vaikuttaa menevän hienosti. Emily penkoo roskista hyvästä syystä. Hannan pelot lavastuksesta toteutuvat. 
| 118 | 23 | Ranskalainen melodia (The Melody Lingers On) | Roger Kumble | Joseph Dougherty | 10. maaliskuuta 2015 | 5. maaliskuuta 2016 | 1,74 |
Hanna ja Alison viruvat molemmat vankilassa, ja Alin oikeudenkäynti alkaa vihdoin. Todistajanaitiosta kuullaan asioita, joiden kukaan ei halunnut tulevan julki. Monan jälkeensä jättämien salaisuuksien selvittäminen käy yhä vaikeammaksi. 
| 119 | 24 | Kiltti tyttö (I’m a Good Girl, I Am) | Oliver Goldstick | Oliver Goldstick & Maya Goldsmith | 17. maaliskuuta 2015 | 12. maaliskuuta 2016 | 1,70 |
Alisonin oikeudenkäynti lähenee loppuaan. Yllätystodistaja saa Alin lisäksi myös viettelijät ja Miken näyttämään syyllisiltä. Tytöt tekevät kaikkensa löytääkseen todistajia tai todisteita, jotka saisivat tilanteen käännettyä. Aria haluaa pitää veljensä piilossa, mutta Ezralla ja Calebilla on erimielisyyksiä Miken suhteen. Metsässä he joutuvat A:n nuolitauluiksi. 
| 120 | 25 | Nukkekoti (Welcome to the Dollhouse) | Ron Lagomarsino | I. Marlene King | 24. maaliskuuta 2015 | 12. maaliskuuta 2016 | 2,65 |
Kauden päätösjaksossa viettelijät kaapataan vanginkuljetusautosta A:n taloon, jossa odottavat tutut kasvot. Ovatko tytöt pelinappuloita vai laativatko he uudet säännöt peliin? Caleb, Toby ja Ezra saavat tukea etsintöihin.
Käännös suomeksi